1. pielikums

Projekta iesnieguma atlases nolikumam

**Projekta iesnieguma vērtēšanas kritēriji un to piemērošanas metodika**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | 4.3. Nodarbinātība un sociālā iekļaušana |
| Specifiskā atbalsta mērķa numurs un nosaukums | 4.3.3. "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku " |
| Specifiskā atbalsta mērķa pasākuma numurs un nosaukums | 4.3.3.2. "Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana " |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

***Vispārīgie nosacījumi projekta iesnieguma vērtēšanas kritēriju piemērošanai****:*

1. *Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma sadaļās sniegtā informācija, gan arī visa pārējā projekta iesniegumā (iesnieguma citās sadaļās un pielikumos) pieejamā informācija.*
2. *Vērtējot projekta iesnieguma atbilstību kritērijiem, jāņem vērā tikai projekta iesniegumā (projekta iesniegumā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.*
3. *Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.*
4. *Projekta iesnieguma vērtēšanā izmantojami:* 
   1. *Ministru kabineta 2023.gada 28.novembra noteikumi Nr.691 “Eiropas Savienības kohēzijas politikas programmas 2021. -2027.gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.2. pasākuma " Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana " īstenošanas noteikumi” (turpmāk – SAM MK noteikumi);*
   2. *Eiropas Savienības kohēzijas politikas programma 2021.–2027. gadam;*
   3. *Eiropas Savienības kohēzijas politikas programmas 2021.–2027. gadam papildinājums;*
   4. *4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.2. pasākuma " Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana " īstenošanas noteikumi” projekta iesnieguma atlases nolikums, tai skaitā projekta iesnieguma aizpildīšanas metodika;*
   5. *Finanšu ministrijas*  *2023. gada 26. janvāra metodika Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.-2027.gadam”” .*

|  |  |  |  |  |
| --- | --- | --- | --- | --- |
| **Nr.** | **Kritērijs** | **Kritērija ietekme uz lēmuma pieņemšanu (P[[1]](#footnote-2))** | **Kritērija iespējamais vērtējums** | **Piemērošanas skaidrojums** |
| **1.VIENOTIE KRITĒRIJI[[2]](#footnote-3)** | | | | | |
| 1.1. | Projekta iesniegums atbilst SAM MK noteikumos noteiktajām specifiskajām prasībām:   1. Projekta iesniedzējs atbilst SAM MK noteikumos noteiktajam iesniedzēju lokam; 2. Projekta īstenošanas termiņš atbilst SAM MK noteikumos noteiktajam termiņam; 3. Projekta iesniegumam ir pievienoti atlases nolikumā noteiktie papildu pievienojamie pielikumi. | **P** | Jā / Jā, ar nosacījumu/ Nē | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju.  Projekta iesniedzēja atbilstību SAM MK noteikumos noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi.  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projekta iesnieguma atlases nolikumā, norādīto informāciju, atkarībā no SAM specifikas.  **Vērtējums ir “Jā”,** ja:   1. projekta iesniedzējs atbilst SAM MK noteikumos noteiktajam iesniedzēju lokam un attiecīgajām izvirzītajām prasībām; 2. projekta īstenošanas termiņš nepārsniedz SAM MK noteikumos noteiktajam termiņam; 3. projekta iesniegumam pievienotie pielikumi atbilst SAM MK noteikumos noteiktajām prasībām, tai skaitā ir pievienoti visi projekta iesnieguma atlases nolikumā uzskaitītie projekta iesniedzējam noteiktie papildu pievienojamie pielikumi.   Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro* | **P** | Jā / Jā, ar nosacījumu/ Nē | Projekta iesniedzēja atbilstības kritērijam pārbaudi veic, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas sadarbības iestādē.  Projekta iesnieguma vērtēšanas veidlapā norāda pārbaudes datumu un konstatēto situāciju.  Vērtējums ir **“Jā”,** ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā pārsniedz 150 *euro*.  Vērtējums ir **“Jā ar nosacījumu”,** ja:   * + - 1. saskaņā ar VID  parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam ir nodokļu parādi, kas kopsummā pārsniedz 150 *euro*;       2. saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam nav nodokļu parādu, kas kopsummā pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka projekta iesniedzējam Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā pārsniedz 150 *euro;* 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā.   **Vērtējums ir** **“Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs nav veicis nodokļu parādu nomaksu un iesniedzējam ir nodokļu parādi, kas kopsummā pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.3. | Projekta iesniegumā paredzētais ES fonda finansējuma apmērs un intensitāte atbilst SAM MK noteikumos noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst SAM MK noteikumos noteiktajam, tai skaitā nepārsniedz noteikto izmaksu pozīciju apjomus un   1. ir saistītas ar projekta īstenošanu, 2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība, 3. nodrošina projektā izvirzītā mērķa un rādītāju sasniegšanu. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[3]](#footnote-4) finansējums un tā atbalsta intensitāte atbilst SAM MK noteikumos noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst SAM MK noteikumos noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms), projekta iesniegumā definēto problēmu risināšanai) 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[4]](#footnote-5), noslēgtiem nodomu protokoliem vai līgumiem (ja attiecināms), u.c. informāciju); 3. izmaksas nodrošina projektā izvirzītā mērķa un rādītāju sasniegšanu.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.4. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā:   1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.   Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.5. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem | **P** | Jā / Jā, ar nosacījumu/ Nē | **Vērtējums ir “Jā”**, ja:   1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija. 2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.6. | Projekta iesniegumā plānotie komunikācijas un vizuālās identitātes pasākumi atbilst Kopīgo noteikumu regulas[[5]](#footnote-6) 47. un 50.pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā paredzēts:   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots *publicēt īsu un ar atbalsta apjomu samērīgu aprakstu par projektu*, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. *ar projekta īstenošanu saistītajos dokumentos un komunikācijas materiālos*, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3. *projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR vai projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR*, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums, tiks uzstādītas sabiedrībai skaidri redzamas *ilgtspējīgas plāksnes vai informācijas stendi*, kuros ir attēlota Eiropas Savienības emblēma[[6]](#footnote-7), attiecībā uz projektā plānotajām darbībām un aktivitātēm; 4. *projektiem, uz kuriem neattiecas šī kritērija skaidrojuma 3. punkts*, sabiedrībai skaidri redzamā vietā plānots uzstādīt *vismaz vienu plakātu,* kura minimālais izmērs ir A3, *vai līdzvērtīgu elektronisku paziņojumu,* kurā izklāstīta informācija par projektu un uzsvērts no Eiropas Savienības fondiem saņemtais atbalsts; 5. izmantot Savienības emblēmu saskaņā ar Kopīgo noteikumu regulas IX pielikumu, veicot redzamības, pārredzamības un komunikācijas aktivitātes.   Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.7. | Projekta iesniedzējam un projekta sadarbības partnerim (ja attiecināms) ir pietiekama īstenošanas un finanšu kapacitāte projekta īstenošanai. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniedzējam ir pietiekama projekta īstenošanas un finanšu kapacitāte.  **Projekta vadības un īstenošanas kapacitāte** ir pietiekama, ja projekta iesniegumā ir aprakstīts projekta vadības un īstenošanas process, tā organizēšana. Tāpat ir arī norādīti projekta vadības un īstenošanas procesa nodrošināšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, t.sk. piesaistes veids, tiem plānotā nepieciešamā kvalifikācija, pieredze un kompetence (atbildības sfēras un būtiskākie pienākumi), kā arī noslodze projektā. Pietiekamas projekta vadības un īstenošanas kapacitātes pamatošanai ir aprakstīts arī projekta vadībai un īstenošanai nepieciešamais un pieejamais materiāltehniskais nodrošinājums. Detalizētu informāciju par nepieciešamo materiāltehnisko līdzekļu veidiem un skaitu, norādot, kas ir projekta iesniedzēja un sadarbības partnera rīcībā un ko plānots iegādāties vai nomāt projekta ietvaros, kā arī precīzu materiāltehniskā nodrošinājuma piesaistes veidu sniedz un vērtē, ja projekta iesnieguma attiecināmajās izmaksās ir paredzēta darbavietas aprīkojuma iegāde vai noma, tai skaitā uzturēšana un remonts.  **Finanšu kapacitāti** uzskata par pietiekamu, ja projekta iesniegumā ir norādīts, ka projekta izdevumus pirms un pēc projekta iesnieguma apstiprināšanas sadarbības iestādē, normatīvajos aktos par kārtību, kādā veic gadskārtējā valsts budžeta likumā noteiktās apropriācijas izmaiņas, noteiktajā kārtībā nodrošina no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.8. | Projekta mērķis atbilst SAM MK noteikumos noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | **P** | Jā / Jā, ar nosacījumu/ Nē | **Vērtējums ir „Jā”,** ja:   1. attiecībā uz projekta mērķi projekta iesniegumā minētā informācija par projekta mērķi un projekta darbībām liecina, ka tas atbilst pasākuma mērķim – veicināt nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanos sabiedrībā un iekārtošanos pastāvīgā darbā vai izglītībā/apmācībā, mazinot sociālās atstumtības riskus.; 2. attiecībā uz uzraudzības rādītājiem projekta iesniegumā minētā informācija liecina, ka tie ir definēti un atbilst SAM MK noteikumos noteiktajām uzraudzības rādītāju definīcijām, proti:    1. **programmas iznākuma rādītājs** – bezdarbnieki, tostarp ilgstošie bezdarbnieki, iesaistīti pasākumā – 6 161, t. sk. līdz 31.12.2024. – 628;    2. **programmas iznākuma rādītājs** – nodarbinātas personas, tostarp pašnodarbinātas personas, iesaistītas pasākumā – 393;    3. **programmas rezultāta rādītājs** – dalībnieki, kuri pēc dalības pārtraukšanas ir nodarbināti, t. sk. pašnodarbinātie – 1 318.   Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:   1. atbilst SAM MK noteikumos noteiktajam un paredz saikni ar attiecīgajām atbalstāmajām darbībām; 2. ir precīzi definētas un pamatotas, un tās risina projektā definētās problēmas. | **P** | Jā / Jā, ar nosacījumu/ Nē | **Vērtējums ir „Jā”,** ja:   1. projekta iesniegumā norādītie sagaidāmie rezultāti ir skaidri definēti un izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots; 2. projekta iesniegumā norādītajiem sagaidāmajiem rezultātiem ir noteikta skaitliskā vērtība; 3. projekta iesniegumā ietvertās darbības atbilst MK noteikumos norādītajām atbalstāmajām darbībām un izmaksu pozīcijām; 4. projekta iesniegumā plānotās darbības ir nepieciešamas projekta mērķa, plānoto uzraudzības rādītāju un projekta rezultātu sasniegšanai.   Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.10. | Projekta iesniegumam ir pievienota projekta iesniedzēja izstrādāta procedūra, kā tas nodrošinās *de minimis* atbalsta sniegšanu | **P** | Jā / Jā, ar nosacījumu/ Nē | **Vērtējums ir** **“Jā**”, ja projekta iesniegumam pievienota projekta iesniedzēja iekšējā procedūra, kas paredz kārtību, kādā projekta iesniedzējs nodrošinās *de minimis* atbalsta sniegšanu. Procedūra ir skaidra, tajā aprakstītās darbības ir secīgas, izsekojamas un atbilstošas normatīvā regulējuma par *de minimis* piemērošanu prasībām.  Ja projekta iesniegums neatbilst minētajām prasībām, **vērtējums ir “Jā, ar nosacījumu**”, izvirza atbilstošus nosacījumus.  **Vērtējums ir** “**Nē**”, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1. **VIENOTIE IZVĒLES KRITĒRIJI**[[7]](#footnote-8) | | | | | |
| 2.1. | Projekta iesniegumā norādītā mērķa grupa atbilst SAM MK noteikumos noteiktajam un ir identificētas mērķa grupas vajadzības un risināmās problēmas | **P** | Jā / Jā, ar nosacījumu/ Nē | **Vērtējums ir „Jā”,** ja:  1. projekta iesniegumā norādītā mērķa grupa atbilst SAM MK noteikumos noteiktajam;  2. projekta iesniegumā ir norādītas mērķa grupas vajadzības un risināmās problēmas;  3. no projekta iesniegumā ietvertās informācijas secināms, ka projektā plānotās darbības risinās identificētās mērķa grupas vajadzības un problēmas.  Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1. **SPECIFISKIE ATBILSTĪBAS KRITĒRIJI**[[8]](#footnote-9) | | | | | |
| 3.1. | Projekta iesniegumā ir aprakstīts, kā tiks noteikts mērķa grupas sadalījums Nodarbinātības valsts aģentūras filiāļu līmenī. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā ir ietverts apraksts, kā tiks noteikts mērķa grupas sadalījums Nodarbinātības valsts aģentūras (turpmāk – NVA) filiāļu līmenī, t.sk.:  - projektā paredzēts izstrādāt kārtību, kādā nosaka rādītāju un finansējuma sadalījuma algoritmu NVA filiāļu līmenī, kā arī šo rādītāju apstiprināšanas un pārskatīšanas nosacījumus;  - mērķa grupas sadalījumu NVA filiāļu līmenī plānots veikt, balstoties uz aktuālo statistiku par mērķa grupas sadalījumu filiāļu teritorijās, reģistrēto pieteikumu skaitu dalībai pasākumos (projekta darbībās, kas veido uzraudzības rādītāju vērtības), piemēram, darba devēju pieteikumu skaitu, subsidēto darba vietu izveidei u.tml.  Ja projekta iesniegums neatbilst minētajām prasībām, **vērtējums ir “Jā, ar nosacījumu**” un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.2. | Projekta iesniegumā ir aprakstīts konkrētās mērķa grupas personas vajadzību izvērtēšanas un tai nepieciešamā atbalsta pakalpojumu noteikšanas mehānisms. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ir aprakstīts:  - personas izvērtēšanas (profilēšanas) mehānisms, t.i., kā tiks noteiktas konkrētās mērķa grupas personas vajadzības mērķēta atbalsta noteikšanai, lai veicinātu šīs personas iekļaušanos sabiedrībā un iekārtošanos pastāvīgā darbā vai izglītībā/apmācībā;  - personai nepieciešamā atbalsta satura (“pakalpojuma/ projekta darbību groza”) noteikšanas mehānisms.  Ja projekta iesniegums neatbilst minētajām prasībām, **vērtējums ir “Jā, ar nosacījumu**” un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.3. | Projekta iesniegumā ir ietverts sabiedrības izpratnes veicināšanas pasākumu apraksts un teritoriālais griezums/ reģionālais pārklājums. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ir ietverts sabiedrības izpratnes veicināšanas pasākumu apraksts, proti:  - ir sniegta informācija par plānoto pasākumu saturu, veidu, biežumu, kā arī ir norādītas sasniedzamās (uzrunājamās) iedzīvotāju grupas;  - ietvertā informācija liecina, ka sabiedrības izpratnes veicināšanas pasākumi tiks īstenoti kā Rīgā, tā arī citur Latvijā, lai nodrošinātu izpratnes un informētības pieaugumu arī Latvijas reģionos ārpus Rīgas. No projekta iesniegumā iekļautā apraksta jāizriet, ka minēto pasākumu īstenošana reģionos tiks nodrošināta ar tādu pašu kvalitāti un efektivitāti kā Rīgā.  Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.4. | Projektā paredzēts nodrošināt projekta darbību un rezultātu labu pārvaldību. | **P** | Jā / Jā, ar nosacījumu/ Nē | **Vērtējums ir “Jā**”, ja projekta iesniegumā ir aprakstīts mehānisms projekta darbību un iepirkumu procesu uzraudzībai un kvalitātes kontroles nodrošināšanai, t. sk.:  - iepirkumu līgumu (piemēram, surdotulku u.c. speciālistu pakalpojumi, sabiedrības izpratnes veicināšanas pasākumu nodrošināšana) nodevumu satura un kvalitātes izvērtēšana;  - *de minimis* atbalsta procedūru ievērošanas uzraudzība;  - projekta darbību (piemēram, subsidēto darba vietu, profesionālās piemērotības noteikšanas, darbam nepieciešamo iemaņu attīstības nodrošināšana) īstenotāju (piemēram, darba devēji, augstākās izglītības iestādes u.c.) uzraudzība un kvalitātes kontrole;  - mērķa grupas projekta darbību apmeklētības uzraudzība.  Ja projekta iesniegums neatbilst minētajām prasībām, **vērtējums ir “Jā, ar nosacījumu”** unizvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.5. | Projektā paredzēta sociāli atbildīga publiskā iepirkuma un inovatīva publiskā iepirkuma piemērošana. | **P** | Jā / Jā, ar nosacījumu/ Nē | **Vērtējums ir „Jā”,** ja projekta iesniegumā ir aprakstīts, kādiem iepirkumiem projektā paredzēts piemērot sociāli atbildīgu un inovatīvu publisko iepirkumu saskaņā ar Iepirkumu uzraudzības biroja (turpmāk - IUB) sagatavoto informāciju par minētajiem iepirkumiem, kā arī Latvijas Sociālās uzņēmējdarbības asociācijas izstrādātajām “Vadlīnijām sociāli atbildīga publiskā iepirkuma īstenošanai” (proti, tādiem, kuros tas ir attiecināms un atbilstošs projekta darbību specifikai).  Projekta iesniegumā ir sniegta informācija, ka visi publiskie iepirkumi, kur tas ir attiecināms un atbilstošs projekta darbību specifikai, tiks veikti sociāli atbildīgā veidā – pērkot ētiski ražotus, produktus un pakalpojumus un izmantojot publiskās iepirkumu procedūras (priviliģētais iepirkums), lai radītu darbvietas, pienācīgus darba apstākļus, sekmētu sociālo un profesionālo iekļautību, kā arī veicinātu labākus darba nosacījumus cilvēkiem ar invaliditāti un nelabvēlīgā situācijā esošiem cilvēkiem (piemēram, pasākumu rīkošanai nolikumā tiks paredzēta prasība par telpu un satura piekļūstamību, ēdināšanas pakalpojuma nodrošināšanai tiks piesaistīts sociālais uzņēmums, kurš nodarbina cilvēkus ar invaliditāti u.c.  Projekta iesniegumā ir sniegta informācija, ka iepirkumi, kur tas ir attiecināms, sekmēs jaunu vai būtiski uzlabotu preču vai pakalpojumu procesu radīšanu ar mērķi atrisināt sabiedrībai aktuālus jautājumus un veicināt uzņēmumu ieguldījumus attīstībā un inovācijā.  IUB sagatavotā informācija par sociāli atbildīgu publisko iepirkumu pieejama: <https://www.iub.gov.lv/lv/socialais-iepirkums>;  Vadlīnijas sociāli atbildīga publiskā iepirkuma īstenošanai pieejamas: <https://www.iub.gov.lv/lv/media/658/download>;  Ārvalstu prakses apkopojums; pieejams: <https://www.iub.gov.lv/lv/media/877/download>;  IUB sagatavotā informācija par Inovatīvo publisko iepirkumu pieejama: <https://www.iub.gov.lv/lv/inovativais-iepirkums?utm_source=https%3A%2F%2Fwww.google.com%2F>.  Ja projekta iesniegums neatbilst minētajām prasībām, **vērtējums ir “Jā, ar nosacījumu”** unizvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.6. | Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ir norādītas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” ievērošanu, t.i.:   1. tiek paredzētas **vismaz trīs** **vispārīgās darbības**, kas attiecas uz projekta vadības un īstenošanas personālu, informācijas un publicitātes pasākumiem un publiskajiem iepirkumiem un kas kopumā veicina vienlīdzīgas iespējas un pamattiesību ievērošanu, piemēram:   **projekta vadības un īstenošanas personāls:**   * tiks piedāvāts elastīgais vai attālinātais darbs projekta vadības un īstenošanas personālam, kuru aprūpē ir ģimenes locekļi (pieaugušie un/vai bērni); * pēc nepieciešamības darba vietā tiks izveidota bērnu uzraudzības telpa ar aprīkotu darbstaciju; * projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas — neatkarīgi no personas rases, ādas krāsas, dzimuma, vecuma, invaliditātes, reliģiskās, politiskās vai citas pārliecības, nacionālās vai sociālās izcelsmes, mantiskā vai ģimenes stāvokļa, seksuālās orientācijas vai citiem apstākļiem; * sievietēm un vīriešiem tiks nodrošināta vienāda samaksa par vienādas vērtības darbu (*t.sk. piemērota vienlīdzīga bonusu sistēma, veselības apdrošināšana u.c*.);   **informācijas un publicitātes pasākumi:**   * īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos (*skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”,* [*https://www.lm.gov.lv/lv/media/18838/download?attachment*](https://www.lm.gov.lv/lv/media/18838/download?attachment)*)* * nodrošinot informāciju publiskajā telpā, t.sk. tīmeklī, tiks nodrošināts, ka to saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (*skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)”* [*https://pieklustamiba.varam.gov.lv/*](https://pieklustamiba.varam.gov.lv/) ); * sabiedrības informēšanas kampaņu un pasākumu saturs tiks rūpīgi izvērtēts, lai novērstu jebkādas aizskarošas vai aizspriedumus uzturošas informācijas izplatīšanu sabiedrībai; * cieņas aizskaršanas un naida runas, naida kurināšanas digitālajā vidē mazināšanai, veicot ierakstus sociālajos tīklos, gatavojot preses relīzes, izstrādājot infografikas un citus vizuālos materiālus, īstenojot informatīvas kampaņas vai jebkādas citas komunikācijas aktivitātes, pēc iespējas tiks veicināta sabiedrības izglītošana, iecietība un stereotipu mazināšana par dažādām cilvēku grupām; * tiks nodrošināts, ka pamatinformācija projekta tīmekļa vietnē ir pieejama vieglā valodā, piemēram, informācija par projekta mērķi, mērķa grupām un galvenajām atbalstāmajām darbībām. Teksta informatīvajam apjomam vieglajā valodā ir jābūt līdzvērtīgam informācijai latviešu valodā (Vieglās valodas aģentūra: [www.vieglavaloda.lv](http://www.vieglavaloda.lv));projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;   Plānotajām vispārīgajām HP VINPI darbībām jāaptver visas vispārīgo darbību jomas – **komunikācijas un vizuālās identitātes prasību nodrošināšanas pasākumus, projekta vadību un īstenošanu un publiskos iepirkumus (ja attiecināms).**   1. tiek paredzētas **vismaz trīs specifiskās darbības**, kas īpaši veicina vienlīdzīgas iespējas, iekļaušanu, nediskrimināciju un pamattiesību ievērošanu, piemēram:   **specifiskas darbības, kas veicina personu ar invaliditāti vienlīdzīgas iespējas:**   * projekta ietvaros tiks nodrošinātas subsidētās darba vietas pielāgošana personām ar invaliditāti, t. sk. ergoterapeita konsultācijas (tiek sasniegts rādītājs VINPI\_08); * konsultāciju norises vietai tiks izmantotas tikai piekļūstamas telpas vai arī tiks nodrošināta tehnisko risinājumu noma (piemēram, pārvietojamais panduss, pacēlājs u.c.); * projekta iesniegumā ir paredzēti specifiski atbalsta pakalpojumi personām ar invaliditāti (piemēram, surdotulka, mentora pakalpojumi, atbalsta personas) (tiek sasniegts rādītājs VINPI\_08); * mediju kampaņu, semināru, konferenču un komunikācijas pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piemēram, tulkošana zīmju valodā, subtitrēšana, reāllaika transkripcija, raidījumu un pasākumu ierakstīšana) (tiek sasniegts rādītājs VINPI\_02.2); * konsultatīva rakstura pasākumi darba devējiem un potenciālajiem pasākumu dalībniekiem par personu ar invaliditāti nodarbinātības aspektiem (tiek sasniegts rādītājs VINPI\_01); * projekta iesniegumā ir paredzētas specifiskās atbalstāmās darbības, kas veicina personu ar invaliditāti un ilgstošo bezdarbnieku atgriešanos nodarbinātībā;   **specifiskas darbības, kas veicina dzimumu līdztiesību:**   * tiks īstenoti mērķtiecīgi komunikācijas pasākumi sievietēm, kas ir bez darba, nav bijušas darba tirgū, ir pēc bērna kopšanas atvaļinājuma, pirmspensijas vecuma sievietes u.c., koncentrējoties uz tādiem aspektiem kā atbalsta saņemšana aktīvās darba tirgus politikas ietvaros u.c.;   **specifiskas darbības, kas pozitīvi ietekmē senioru situāciju:**   * lai veicinātu gados vecāko personu (vecumā 55+) iesaisti un noturēšanos darba tirgū, ir paredzēts iesaistīt šo mērķa grupu subsidētajās darba vietās un darbam nepieciešamo iemaņu attīstības pasākumā (projekta iesniegumā norādot indikatīvo dalībnieku skaitu šajos pasākumos šai mērķa grupai);   **specifiskas darbības, kas veicina vienlīdzīgas iespējas neatkarīgi no rases vai etniskās izcelsmes, reliģiskās pārliecības, seksuālās orientācijas:**   * konsultācijās bezdarbniekiem tiks paredzēti specifiski pasākumi dažādas rases un etniskās izcelsmes auditorijai, īpaši romu tautības pārstāvjiem, lai veicinātu nediskrimināciju rases un etniskās izcelsmes dēļ; * organizējot nodarbinātību veicinošus pasākumus, kuros paredzama specifiskas grupas iesaiste, tiks ņemts vērā laiks, kad kādai no reliģiskajām grupām ir kādi svētki – piemēram, ramadāns, Lieldienas u.c.; * tiks nodrošināta atbalsta speciālistu piesaiste dažādu mērķa grupu dalības veicināšanai atbalsta pasākumos;   **specifiska darbība, kas veicina nediskrimināciju:**   * pasākumu izpratnes veicināšanai par bezdarbnieku, bezdarba riskam pakļauto personu un ekonomiski neaktīvo iedzīvotāju aktivizācijas pasākumiem saturā tiks integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem;   3) projekta iesniegumā ir paredzēti **vismaz 7** šādi horizontālā principa “Vienlīdzība, iekļaušana, nediskriminācija un pamattiesību ievērošana” **rādītāji**:   * personu ar invaliditāti skaits atbalsta saņēmēju vidū (VINPI\_06.1); * personu, kas vecākas par 50 gadiem, skaits atbalsta saņēmēju vidū (VINPI\_06.2); * sieviešu skaits atbalsta saņēmēju vidū (VINPI\_06.3); * etnisko minoritāšu pārstāvju skaits atbalsta saņēmēju vidū (VINPI\_06.4); * konsultatīva rakstura pasākumu skaits par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par tiesiskajiem un praktiskajiem aspektiem (rādītājs VINPI\_01); * specifiskus atbalsta pakalpojumus saņēmušo personu ar invaliditāti skaits (darbavietu pielāgošana, ergoterapeita, surdotulka, mentora, atbalsta personas) (VINPI\_08); * mediju kampaņu, semināru, konferenču un komunikācijas pasākumu skaits, kuros sabiedrības informēšanai tika nodrošināti cilvēkiem ar dažāda veida funkcionāliem traucējumiem piekļūstami formāti (piemēram, tulkošana zīmju valodā, subtitrēšana, reāllaika transkripcija, raidījumu un pasākumu ieraksti) (rādītājs VINPI\_02.2);   4) projekta iesniegumā ir paredzēta iesaiste un norādīts indikatīvs personu ar invaliditāti un gados vecāko personu (50 gadi un vairāk) skaits subsidētās nodarbinātības pasākumos, kā arī tiek uzkrāta informācija par šīs mērķa grupas dalību atbalstāmajās darbībās projekta īstenošanas laikā;  5) projekta iesniegumā informācija, kur vien tas ir iespējams, ir sniegta dalījumā pēc dzimuma, vecuma, invaliditātes veida, rases un etniskās izcelsmes, u.c., piemēram, sniedzot statistikas datus par mērķa grupām, projekta darbības jomu, problēmas un situācijas raksturojumā, projekta personālu;  6) projekta iesniegumā ir norādītas projekta budžeta izmaksu pozīcijas, kuras veicina HP VINPI (ja attiecināms);  7) projekta iesniegumā ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas;  8) projekta iesniegumā ir paskaidrots, kā projekta vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmēm un virzīti pasākumi, kas veicina nediskrimināciju un pamattiesību ievērošanu.  **Kritērija vērtēšanā izmanto**:  1) LM Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027); <https://www.lm.gov.lv/lv/media/22182/download?attachment>  2) Labklājības ministrijas metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, https://www.lm.gov.lv/lv/ieteikumi-diskriminaciju-un-stereotipus-mazinosai-komunikacijai-ar-sabiedribu-22112022;  2) LM metodisko materiālu sociālo pakalpojumu sniedzējiem “Vides un pakalpojumu piekļūstamība” <https://www.lm.gov.lv/lv/metodiskie-materiali>;  3) LM metodisko materiālu “Brošūra par pakalpojumu un vides piekļūstamību cilvēkiem ar funkcionāliem traucējumiem” https://www.lm.gov.lv/lv/brosura-par-pakalpojumu-un-vides-pieklustamibu-cilvekiem-ar-funkcionaliem-traucejumiem-2021  4) VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” <https://pieklustamiba.varam.gov.lv/>;  5) informāciju par horizontālo principu un vienlīdzīgām iespējām LM tīmekļa vietnē sadaļā “Horizontālais princips “Vienlīdzīgas iespējas”: <https://www.lm.gov.lv/lv/metodiskie-materiali>.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |

*P\* – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.*

1. Precizējams kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot projekta iesnieguma atlases nolikumā noteikto. [↑](#footnote-ref-2)
2. Vienotie kritēriji apstiprināti kopā ar Finanšu ministrijas izstrādāto metodiku Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”. [↑](#footnote-ref-3)
3. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda [↑](#footnote-ref-4)
4. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-5)
5. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-6)
6. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://m.esfondi.lv/upload/Vadlinijas/0_esfondu_af_kom_vadlinijas.pdf> [↑](#footnote-ref-7)
7. Vienotie izvēles kritēriji apstiprināti kopā ar Finanšu ministrijas izstrādāto metodiku Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”. [↑](#footnote-ref-8)
8. Specifiskie atbilstības kritēriji apstiprināti ar Eiropas Savienības fondu 2021.-2027. gada Uzraudzības komitejas 09.06.2023. lēmumu Nr. L-2023/21-27/17 [↑](#footnote-ref-9)